Տիմոտի Ֆոսու-Մենսա

**Տիմոտի Ֆոսու-Մենսա** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի և Նիդերլանդների ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Մանչեսթեր Յունայթեդ
Ֆուտբոլիստի կարիերան Ֆոսու-Մենսան սկսել է Այաքսի ակադեմիայում։ 2014 թվականին նա միացավՄանչեսթեր Յունայթեդի երիտասարդական թիմին։ Իր պրոֆեսիոնալ դեբյուտը նշեց 2016 թվականի փետրվարի 28-ին՝ փոխարինելով Մարկոս Ռոխոյին Արսենալի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 29-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Զարյա Լուգանսկի դեմ խաղում։ Հոկտեմբերի 19-ին Ֆոսու-Մենսան երկարաձգեց իր պայմանագիրը ակումբի հետ մինչև 2020 թվականը։ 2017 թվականի մայիսի 24-ին հոլանդացին մնաց պահեստայինների նստարանին Եվրոպայի Լիգայի եզրափակչի Այաքսի դեմ խաղում, իսկ Մանչեսթեր Յունայթեդը հաղթեց 2-0 հաշվով և նվաճեց գավաթը։ 2016-17 մրցաշրջանում Ֆոսու-Մենսան անցկացրեց 11 հանդիպում։

2017 թվականի օգոստոսի 10-ին Ֆոսու-Մենսան 1 տարվա վարձավճարով տեղափոխվեց Քրիստալ Փելաս։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Հադերսֆիլդ Թաունի դեմ խաղում։ Քրիստալ Փելասի կազմում հոլանդացին անցկացրեց 24 հանդիպում։ 2018 թվականի օգոստոսի 9-ին Ֆոսու-Մենսան վարձավճարով միացավ Ֆուլհեմին։ Իր դեբյուտը նշեց օգոստոսի 18-ին՝ Տոտենհեմ Հոտսպուրի դեմ խաղում։ 2019 թվականի ապրիլին հոլանդացին ստացավ ծնկի ծանր վնասվածք՝ բաց թողելով 7-8 ամիս։ Վարձավճարի ընթացքում Ֆոսու-Մենսան անցկացրեց 13 հանդիպում, իսկ Ֆուլհեմը դուրս մնաց Պրեմիեր Լիգայից։

2019-20 մրցաշրջանում Ֆոսու-Մենսան վերադարձավ Մանչեսթեր Յունայթեդ։

## Միջազգային կարիերա
Ֆոսու-Մենսան իրավասու էր ներկայացնել Նիդերլանդները ու Գանան միջազգային ասպարեզում, և հանդես է եկել Նիդերլանդների բոլոր տարիքային երիտասարդական հավաքականներում։ 2015 թվականին նա որպես թիմի ավագ մասնակցեց Եվրոպայի Մ17 առաջնությանը՝ անցկացնելով 3 հանդիպում, սակայն Հոլանդիան դուրս մնաց խմբային փուլից։

Նիդերլանդների ազգային հավաքական Ֆոսու-Մենսան առաջին անգամ հրավիրվեց 2017 թվականի օգոստոսի 28-ին՝ փոխարինելով Քենի Տետեին Բուլղարիայի և Ֆրանսիայի դեմ խաղերի համար։ Իր դեբյուտը ազգային հավաքականում նշեց օգոստոսի 31-ին՝ թիմի մեկնարկային կազմում խաղադաշտ դուրս գալով Ֆրանսիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 29-ի դրությամբ*

### Միջազգային վիճակագրություն
*2019 թվականի նոյեմբերի 29-ի դրությամբ*

## Նվաճումներ
### Ակումբային
**Մանչեսթեր Յունայթեդ**

*Անգլիայի գավաթ. 2015–16
*ՈՒԵՖԱ Եվրոպայի Լիգա. 2016–17

## Ծանոթագրություններ

## Արտաքին հղումներ
* Ֆոսու-Մենսայի պաշտոնական Ֆեյսբուքի էջը
* Ֆոսու-Մենսայի պաշտոնական Տվիտերի էջը
* Ֆոսու-Մենսայի պաշտոնական Ինստագրամի էջը
* Ֆոսու-Մենսան transfermarkt-ում
* Ֆոսու-Մենսան soccerbase.com-ում
* Ֆոսու-Մենսան WhoScored.com կայքում
* Ֆոսու-Մենսան Մանչեսթեր Յունայթեդի պաշտոնական կայքում
* Ֆոսու-Մենսան Պրեմիեր Լիգայի պաշտոնական կայքում
* Ֆոսու-Մենսան ՈՒԵՖԱ-ի պաշտոնական կայքում

Կատեգորիա:Այաքսի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Տղամարդկանց ֆուտբոլի պաշտպաններ